Diari Oficial de la Generalitat Valenciana


Sumari del DOGV 6290, del 16-06-2010 (2010/6671)

RESOLUCIÓ de 2 de juny de 2010, de la consellera de Justícia i Administracions Públiques, per la qual, en execució de sentència, es convoca Rosario Serra Mallol al curs d'adaptació del seu règim jurídic a la naturalesa del lloc de treball ocupat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/6671


Data del document
:   02-06-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * funcionari

RESOLUCIÓ de 2 de juny de 2010, de la consellera de Justícia i Administracions Públiques, per la qual, en execució de sentència, es convoca Rosario Serra Mallol al curs d'adaptació del seu règim jurídic a la naturalesa del lloc de treball ocupat. [2010/6671]  
Per l'Orde de 20 de desembre de 2001, del conseller de Justícia i Administracions Públiques, es van convocar cursos d'adaptació del règim jurídic del personal laboral de l'administració del Govern Valencià que ocupava llocs de naturalesa funcionarial.  
Per la Resolució de 25 de juny de 2002, de la, llavors, Direcció General de Funció Pública, es va publicar la llista definitiva d'admesos i exclosos als cursos d'adaptació. En la relació de persones admeses a la realització del curs de funcionarització en el grup A figurava inclosa l'aspirant Rosario Serra Mallol, la qual, no obstant això, no va concloure el procés d'adaptació per raons de salut.  
Formalitzada, en via jurisdiccional, la pretensió de la interessada de realització del curs corresponent per a la seua funcionarització en el grup A, el Tribunal Superior de Justícia de la Comunitat Valenciana, Sala Contenciosa Administrativa, Secció Segona, va dictar la Sentència 1331/2008, de 23 de desembre, estimatòria del recurs interposat.  
Impugnada en cassació la Sentència 1331/2008, el Tribunal Suprem, Sala Contenciosa Administrativa, Secció Primera, per la interlocutòria de 29 d'octubre de 2009, es va pronunciar sobre el recurs especial, acordant la seua inadmissió i decretant la fermesa de la sentència recaiguda en les actuacions originals.  
La Sentència 1331/2008, del Tribunal Superior de Justícia de la Comunitat Valenciana, acollint la pretensió de plena jurisdicció de la demandant, reconeix, en el seu pronunciament segon, «el dret de la recurrent que la Generalitat li facilite l'accés als cursos corresponents per a concloure el procés de funcionarització».  
Vista la decisió de la Sentència 1331/2008, del Tribunal Superior de Justícia, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder judicial, i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades per jutges i tribunals de justícia, resolc:  
Primer. Convocatòria  
Convocar Rosario Serra Mallol, DNI 90177121, al curs d'adaptació del règim jurídic a la naturalesa funcionarial del lloc de treball que ocupa, en els termes arreplegats en la present resolució.  
Segon. Calendari i horari  
Determinar el calendari i celebració de l'esmentat curs en els termes següents:  
El curs selectiu es realitzarà a València, amb una duració de 65 hores i versarà sobre les matèries arreplegues en l'annex II de l'Orde de 20 de desembre de 2001, del conseller de Justícia i Administracions Públiques, per la qual es van convocar cursos d'adaptació del règim jurídic del personal laboral de l'administració del Govern Valencià que ocupaven llocs de naturalesa funcionarial.   
Les dates, horari i lloc d'impartició del curs són els que figuren en l'annex I de la present resolució.  
Tercer. Règim del curs  
La interessada, per a poder adquirir la condició de funcionària de carrera, a través del procediment establit en la present resolució, a més de superar les corresponents proves avaluatòries, haurà d'assistir a un 85%, com a mínim, de la duració total del curs selectiu.   
El curs selectiu a què es referix la present convocatòria, tindrà validesa exclusivament als efectes del procés d'adaptació previst en esta.  
Quart. Avaluació continuada  
L'avaluació continuada es realitzarà durant el desplegament del curs pel seu professorat, el qual qualificarà l'aspirant entre 0 i 10 punts per cada un dels apartats en què es dividix el temari de l'annex I. El professorat entregarà les qualificacions a la Direcció General d'Administració Autonòmica, que les posarà a disposició de la Comissió Qualificadora.  
Cinqué. Prova final  
Finalitzat el curs d'adaptació la Comissió Qualificadora realitzarà una prova final sobre els continguts dels temaris de les matèries impartides, la qual serà qualificada de 0 a 10 punts.  
La presentació a la prova final del curs selectiu és requisit indispensable per a la superació del procés selectiu.  
Sisé. Qualificació final del curs  
La puntuació final del curs d'adaptació s'obtindrà sumant la mitjana de les puntuacions obtingudes en cada un dels apartats del temari en les avaluacions continuades i la puntuació obtinguda en la prova i caldrà obtindre una puntuació mínima de 10 punts per a superar el curs selectiu.  
Sèptim. Publicitat dels resultats de les proves  
Finalitzat el curs, la Comissió Qualificadora farà pública, a la seu de la Conselleria de Justícia i Administracions Públiques de València, la qualificació d'apte o no apte aconseguida per la interessada.  
En el cas de superació del curs, la Comissió Qualificadora elevarà la consellera de Justícia i Administracions Públiques els resultats de les proves per a la seua publicació en el Diari Oficial de la Comunitat Valenciana.  
Vuité. Nomenament  
Finalitzat el procés d'adaptació, l'aspirant, en cas de superar-lo, serà nomenada funcionària de carrera i prendrà possessió en el lloc de treball que ocupe, prèvia acreditació d'estar en possessió del títol requerit en el grup A de titulació. Així mateix mantindrà com a mínim les mateixes retribucions que tinguera en la seua anterior condició, declarant-se-li en la situació d'excedència voluntària automàtica, si és procedent, de conformitat amb el conveni col·lectiu aplicable.  
Nové. Comissió qualificadora  
La Comissió Qualificadora de les proves d'adaptació tindrà la composició que es detalla en l'annex II.  
A l'efecte de comunicacions i de qualsevol altra incidència derivada d'esta convocatòria, la Comissió Qualificadora tindrà la seua seu en la Conselleria de Justícia i Administracions Públiques, carrer Miquelet, número 5, de València.  
Deu. Recursos  
Contra els actes de la Comissió Qualificadora, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció conferida per la Llei 4/1999, de 13 de gener, podrà interposar-se recurs d'alçada davant de la consellera de Justícia i Administracions Públiques en el termini d'un mes, a partir de l'endemà de la publicació del corresponent acord de la Comissió Qualificadora.  
Enfront de la present resolució, podrà promoure's, per les parts legitimades, incident d'execució de sentència, davant de la Sala Contenciosa Administrativa, del Tribunal Superior de Justícia de la Comunitat Valenciana, de conformitat amb els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 2 de juny de 2010.- La consellera de Justícia i Administracions Públiques: Paula Sánchez de León Guardiola.  
ANNEX I  
Edició a València  
Curs selectiu de 65 hores lectives  
Dates: 6, 7, 8, 9, 10, 13, 14, 15, 16 i 17 de setembre.  
Horari: dies 6 a 10; de 08.00 a 15.00 hores.  
Dies 13 a 17; de 09.00 a 15.00 hores.  
Lloc: seu de la Conselleria de Justícia i Administracions Públiques, c/ Miquelet, número 5, 46056 València.  
Aspirant convocada:   
DNI Cognoms i nom  
32207864 Rosario Serra Mallol   
ANNEX II  
Comissió Qualificadora  
Titulars  
Presidenta: Carmen Bayarri Gomis  
Vocals:  
María Pilar Moya Sáez  
José Valmaña Buj  
Ana María Masiá Llorca  
Teresa Gadea Cola  
Secretària: María Asunción Bondía Faus  
Suplents  
Presidenta suplent: Isabel Cortés Parra  
Vocals suplents:  
María Jesús Martínez Lucas  
Christian Isliker García  
María López Las  
Josep Lluís Blasco i Furió  
Secretària suplent: Pilar Cardona Prósper